Fa tadi e amusa ke ne ke setse ke tsamaya mo Dipoeng tsa Pantasma. Koo ke ne ka feta ntlo e e dirilweng ka logong e e neng e le mo jarateng e patlelo ya yone e neng e feetswe. Se ke neng ke se bona foo e ne e kete ke setshwantsho se se mo bukeng ya bogologolo: Monnamogolo yo o ntseng mo bankeng, ntša e e robetseng kafa tlase ga setlhare, le dipholo tse pedi tse di golegilweng mmogo mo kolotsaneng e e nang le maotwana a logong. Mo torotswaneng nngwe ke ne ka bona setlhopha se segolo sa bana ba ba neng ba tswa mo sekolong. Ba ne ba apere diaparo tsa sekolo tse di bobududu jo bo tseneletseng mme ba tletse mo mmileng o mogolo e kete ke lekhubu le le phatšagelang mo lotshitshing lwa lewatle. Mo godimo ga moo, re na le thuso e e lorato ya bagolwane mo phuthegong ya Bokeresete. Le fa go amega ga ba bangwe go anaanelwa, boikarabelo jwa go tlhokomela dipelo tsa rona tsa tshwantshetso ke jwa mongwe le mongwe wa rona motho ka namana. Go ikaegile ka rona motho ka namana go “tlhomamisa dilo tsotlhe,” le go ‘nna re leka gore a re mo tumelong.’—1 Bathesalonika 5:21; 2 Bakorintha 13:5.